Tilskud er forbeholdt energiforbedringer, da tilskudsaftalen (indgået mellem Klima-, Energi- og Bygningsministeriet samt energiselskaberne) i korte træk handler om at hjælpe slutbrugeren med at nedbringe sit energiforbrug. Her er taget ikke anset som relevant. Mange kombinerer dog det at få deres nye tag med en samtidig energirenovering – typisk ved at forbedre isoleringsforholdene under taget. Efterisoleringen er nemlig lettere at udføre, hvis du alligevel samtidig skal have skiftet tagværk.